पाएं अपने शहर की ताज़ा ख़बरें और फ्री ई-पेपरडाउनलोड करें
गांव धुराली में भारतीय किसान यूनियन के तत्वाधान में किसान मजदूर महापंचायत का आयोजन किया गया। महापंचायत को भाकियू के राष्ट्रीय प्रवक्ता राकेश टिकैत, राष्ट्रीय महासचिव युद्वबीर सिंह समेत कई नेताओं ने संबाेधित किया। महापंचायत में जिले भर के कई गांवाें से किसान पहुंचे। काफी इंतजार के बाद करीब 1 बजे राकेश टिकैत गांव धुराली पहुंचे।
उनके पहुंचने पर सभी ने सिराेपा डालकर व तलवार भेंट कर उनका स्वागत किया। मुख्यातिथि के ताैर पर राकेश टिकैत ने कहा कि बड़े व्यापारियों द्वारा किसानाें की फसल काे खरीदकर एमएसपी पर बेचने का बड़ा धंधा चल रहा है। यह लाेग किसानाें से अनाज सस्ते में खरीदते हैं और एमएसपी पर बेचते हैं। इनकी सरकार से सेटिंग हैं।
उन्हाेंने कहा कि बाजार में एमएसपी एक हाे। उसकी गारंटी हाे, इसलिए आंदाेलन लम्बा चलाना पड़ेगा, क्याेंकि जैसे सरकार का रवैया लगता है कि वह अभी नहीं मानेगी। उसकाे देखकर लगता है कि आंदाेलन नवंबर-दिसंबर तक चलेगा। चुनाव के रिजल्ट आने वाले हैं। जैसे-जैसे रिजल्ट आएंगे ताे आंदाेलन पर हारने वाले और जीतने वालाें का आना-जाना शुरू हाे जाएगा।
किसान भी अपनी फसल का कार्य निपटाकर आंदाेलन पर आना शुरू करें। उन्हाेंने किसानाें काे कहा कि काेराेना बीमारी का भी ध्यान रखें। ऐसा नहीं है कि बीमारी नहीं है। बीमारी का बचाव करते हुए आंदाेलन पर भी ध्यान दें। अभी काेराेना के कारण बड़ी मीटिंग बंद की गई है। छाेटी-छाेटी मीटिंग करते रहेंगे। उन्हाेंने सिख समाज पर बात करते हुए कहा कि सिख समाज का भी आंदाेलन में बड़ा याेगदान हैं। कई जगह समाज ने लंगर लगाकर सेवा की।
मंच के फ्लैक्स पर चढ़ूनी की फोटो नहीं दिखी, टिकैत बाेले- चढ़ूनी से मनमुटाव नहीं
टिकैत ने कहा कि देश में काेराेना बीमारी के नाम पर व्यापार हाे रहा है। सरकार ने ऑक्सीजन के नाम पर अपने हाथ खड़े कर दिए हैं। सरकार काे इस्तीफा दे देना चाहिए। उनके आंदाेलन काे 5 महीने हाे गए हैं। अब आंदाेलन दूसरे चरण में शुरू हाे गया है। वहीं, मंच पर गुरनाम सिंह चढ़ूनी नहीं दिखे। न ही उनकी फ्लैक्स में फाेटाे दिखी। इस पर पत्रकाराें के पूछने पर टिकैत ने कहा कि चढ़ूनी से उनका काेई मनमुटाव नहीं है। चढ़ूनी संयुक्त माेर्चा के उनके कार्यकर्ता हैं।
धारा-144 में रैली का आयाेजन करने पर 12 समेत अन्य पर केस
काेराेना के चलते धारा-144 लगी हाेने के बावजूद गांव धुराली में रैली का आयाेजन करने पर भारतीय किसान यूनियन के राष्ट्रीय अध्यक्ष राकेश टिकैत समेत 12 व अन्य लाेगाें पर केस दर्ज हाे गया।
सदर थाना पुलिस ने एएसआई चांदी राम की शिकायत पर भारतीय किसान यूनियन के राष्ट्रीय अध्यक्ष राकेश टिकैत, प्रदेशाध्यक्ष रतनमान सिंह, मंडल प्रधान बलदेव सिंह, गांव शेरपुर थाना शहजादपुर, भाकियू रतनमान ग्रुप जिला प्रधान जसमेर सैनी, गांव गनौली थाना नारायणगढ़, लवनीत बहगल गांव शाहपुर, कपिल शर्मा गांव बाबाहेड़ी, संजीव चौधरी बागपत यूपी भांजा राकेश टिकैत, युवा प्रदेशाध्यक्ष रवि आजाद, भाकियू राष्ट्रीय महासचिव युद्धवीर सिंह, हरप्रीत सिंह दल्ली गांव धुराली, इंद्रपाल सिंह लखनौर साहिब, मिहां सिहं गावं धन्याैड़ा व अन्य पर केस दर्ज किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn